রবীন্দ্রনাথ ঠাকুরের লেখা গুপ্তধন গল্পের একটি অংশ নিচে দেওয়া হল। এর ভিত্তিতে নিচের প্রশ্নের উত্তর দিন।

অমাবস্যার নিশীথ রাত্রি। মৃত্যুঞ্জয় তান্ত্রিক মতে তাহাদের বহুকালের গৃহদেবতা জয়কালীর পূজায় বসিয়াছে। পূজা সমাধা করিয়া যখন উঠিল তখন নিকটস্থ আমবাগান হইতে প্রত্যুষের প্রথম কাক ডাকিল।

মৃত্যুঞ্জয়  পশ্চাতে ফিরিয়া  চাহিয়া দেখিলেন মন্দিরের দ্বার রূদ্ধ রহিয়াছে।  তখন সে একবার দেবীর চরণতলে মস্তক ঠেকাইয়া তাঁহার আসন সরাইয়া দিল। সেই আসনের নীচে হইতে একটি কাঁঠালকাঠের বাক্স বাহির হইল। পৈতায় চাবি বাঁধা  ছিল। সেই চাবি লাগাইয়া মৃত্যুঞ্জয় বাক্সটি খুলিল।  খুলিবামাত্রই চমকিয়া  উঠিয়া মাথায়ে  করাঘাত করিল।

প্রশ্ন: উক্ত বাক্সটি কোথায় ছিল? সেটি কি দিয়ে নির্মিত? বাক্সর চাবি কোথায় ছিল?
উত্তর: মৃত্যুঞ্জয়ের গৃহদেবতা জয়কালীর আসনের নিচে বাক্সটি ছিল। বাক্সটি কাঁঠালকাঠের তৈরি। বাক্সের চাবি মৃত্যুঞ্জয়ের পৈতায় বাঁধা ছিল। 